КОДЕКС ПОНАШАЊА И ПОСЛОВНЕ ЕТИКЕ УЧЕНИКА НА ПРАКСИ

1. Тачност доласка, као и поштовање договорених рокова (без кашњења са паузе и без напуштања објекта за време паузе)

2. ненапуштање радног места без обавештавања наставника практичне наставе, одељењског старешине и пословође објекта који уз дозволу родитеља одобравају напуштање радног места

3. током радног времена не обављају се приватни послови и разговори (забрањено је користити мобилне телефоне за разговор и било какво фотографисање)

4. пријатан изглед, високи стандарди личне хигијене и уредности,

5. Кодекс облачења:

Није дозвољено ношење: мајица са бретелама; мајица без рукава, уколико нису прекривене кошуљом, блејзером или џемпером; мајица са дубоким деколтеом; мајица које не покривају стомак и леђа; шортса; бермуда и панталона, дужине изнад колена; мини сукњи; хеланки ( уколико нису прекривене дужом туником); папуча; обуће са превисоким потпетицама; капа, качкета и капуљача; одеће са навијачким обележјима; одеће са увредљивим натписима или сликама, провидне или тесне одеће. исцепаних фармерки и шорцева.

 6. љубазан стил комуникације (нефамилијаран, али пријатан)

7. примерено ословљавање, учтиво обраћање без вербалних расправа (проблеми се решавају у комуникацији: наставник практичне наставе-одељењски старешина-пословођа)

8. извињење и исправљање грешака,

9. избегавање и активно спречавање свађа и сукоба, емоционална стабилност: присебност, мирноћа и хладнокрвност

10. одговорност у опхођењу са материјалном имовином

11. поштовање прописаних пословних стандарда и кодекса понашања објекта у коме се изводи пракса

12. неприхватљивим се сматрају сва дела која су у супротности са моралним нормама прихваћеним у друштву и дела која су законом утврђена као кажњива (за сваки купљени производ у објекту неопходно је имати рачун, забрањено је позајмљивање новца од запослених или пословође).

**САНИТАРНИ ПРЕГЛЕД** – Потврда да је ученик редован ђак се преузима у Секретаријату школе (1. спрат), 2 бочице (код организатора практичне наставе 2. спрат), одлазак у Завод у заказано време или самостално, али НЕ за време наставе, јер Завод ради од 7 до 17 часова, ученице не смеју имати налакиране нокте, надоградњу или гел.

**ДНЕВНИК ПРАКСЕ** - Према плану и програму, ученик одговара на задатке сваке појединачне праксе у за то предвиђеном простору у Дневнику праксе. То значи да ученик током боравка у трговинском објекту води личне белешке о свему што је тамо видео и урадио, на основу којих ће по завршетку праксе тога дана попунити Дневник. Ученик води Дневник уредно, тачно и самостално. Нејасноће у вези попуњавања Дневника отклањају се у разговору са школским другом, пословођом или наставником праксе.

Попуњен Дневник даје се на увид наставнику који води стручну праксу. Након прихватања Дневника наставник праксе води разговор са учеником о садржају Дневника.

**Понашање ученика за време пандемије (Covid – 19):**

Како би се смањио ризик од инфекције упознајте се са неким саветима и препорукама епидемиолога:

• Ако сте прехлађени - останите код куће и јавите се изабраном лекару телефоном, ради консултације или директно посетите најближи Covid центар дома здравља

• Одржавајте физичку дистанцу од 1-2 метра од других људи, како од запослених, тако и од потрошача.

• Маску и рукавице користите на радном месту уколико пружате услуге људима. Обратите пажњу на правилно стављање и скидање маске и рукавица. Маску поставите на лице тако да вам покрије и нос и уста, а да што боље прилегне на лице. Не додирујте је рукама. Маске се користе једнократно, онолико дуго колико је написано на декларацији (за обичне хируршке маске се мења 2-3 пута у току осмочасовног радног времена, зависи да ли се носе у континуитету). Након скидања маске, као и након скидања рукавица, обавезно је прање руку водом и сапуном. Маске и рукавице се одлажу у кесу за инфективни отпад а затим у бесконтактну канту за отпатке са поклопцем.

• Перите руке топлом течном водом и сапуном (ако је тврди сапун, мора бити лични) у трајању од 20 секунди, а потом обришите руке папирним или личним убрусом сваки пут када: дођете на посао, пре јела, после употребе тоалета, након употребе папирних марамица за брисање носа, чишћења радног простора, коришћења заједничких предмета или пробора у канцеларији.

• Уколико сте на месту где не можете опрати руке, и/или ако руке нису видно запрљане, користите дезинфицијенсе на бази алкохола у виду течности или гела.

• Не додирујте рукама усне, нос и очи, ни у рукавицама.

• При кашљању и кијању користите једнократно папирну марамицу и потом је баците у бесконтактну канту за отпатке са поклопцем.

• Ако вам није одмах доступна марамица, кијајте и кашљите у прегибну страну лакта, али одмах се опскрбите марамицом.

• Често дезинфикујте наочаре, мобилне телефоне, оловке, кључеве, нотесе, ИД-картице и новчанике.

• За време трајања пандемије потребно је чешће брисање и дезинфекција подова и радних површина.

**Ученици су у обавези да поштују све прописане мере превенције које важе у компанији у којој реализују практичну наставу!**